Idegtépő küzdelem – a gerincsérvről, kezelési lehetőségeiről | Műsorvezetőként az értéket megőrizni, orvosként helyreállítani szeretem! – Dr. Boross György
A kivizsgálás során a röntgenfelvétel magát a gerincsérvet nem mutatja ki, inkább az egyéb társuló elváltozásokat lehet vele igazolni, vagy kizárni. Sokkal inkább használható és segíti a tájékozódást a CT és az MR vizsgálat, melyek nagy felbontásban ábrázolják az érintett területen a csontokat és a lágyrészeket egyaránt.
A kezelés többségében nem műtéti, 10-ből 9 esetben a konzervatív terápia is eredményt hoz. A teendők: nyugalomba helyezés fektetéssel, fájdalomcsillapítás, nem szteroid gyulladáscsökkentők és izomlazítók adása. Ez a módszer akkor alkalmazható sikerrel, ha a porckorongsérv még képes visszahúzódni. Ha már kizáródott, vagy szabadon helyezkedik el, elkerülhetetlen a beavatkozás. A műtéti ellátáskor speciális fektetést alkalmaznak a sebészi munka megkönnyítése érdekében, a bőrmetszést a háti oldalon kell végezni, ugyanis innen lehet legjobban megközelíteni a sérvet. Ha megtörtént a feltárás, előtűnik az előrenyomuló porckorong, amint bedomborodik a gerinccsatornába. Az operáció során nemcsak ezt távolítják el, hanem az egész belső, lágy részt, a nucleus pulposust. Ez azért lényeges, mert így a legkisebb a kiújulás valószínűsége. Az utókezelés speciális rehabilitációs központban, előre meghatározott kezelési terv szerint zajlik, melynek eredményeként a sportoló teljes felépülése várható.